\*P/1887626\*

|  |
| --- |
| **MINISTARSTVO REGIONALNOGA RAZVOJA I FONDOVA EUROPSKE UNIJE****i****PRIMORSKO-GORANSKA ŽUPANIJA****Upravni odjel za regionalni razvoj, infrastrukturu i** **upravljanje projektima****(Regionalni koordinator)** |

**objavljuju**

 **POZIV ZA ISKAZ INTERESA**

 za sufinanciranje projekata prema

**Programu pripreme lokalnih razvojnih projekta prihvatljivih**

 **za financiranje iz ESI fondova**

**Predmet poziva**

Predmet poziva je pružanje financijske pomoći jedinicama lokalne i područne (regionalne) samouprave u pripremi i izradi projektne i tehničke dokumentacije za lokalne razvojne projekte (u nastavku teksta: Projektna dokumentacija), utemeljene na strateškim razvojnim dokumentima, a u cilju stvaranja zalihe kvalitetnih projekata i jačanja apsorpcijskih kapaciteta regionalne i lokalne razine za korištenje sredstava Europske unije.

**Prihvatljivi podnositelji zahtjeva**

Prihvatljivi podnositelji zahtjeva su jedinice lokalne samouprave razvrstane u I., II. i III. skupinu prema stupnju razvijenosti i jedinice područne (regionalne) samouprave razvrstane u I. i II. skupinu u skladu s Odlukom o razvrstavanju jedinica lokalne i područne (regionalne) samouprave prema stupnju razvijenosti (Narodne novine, broj 158/13).

**Prihvatljiva područja sufinanciranja**

Prihvatljivi su projektni prijedlozi lokalnih razvojnih projekata čiji su nositelji prihvatljivi podnositelji zahtjeva ili pravne osobe čiji su osnivači prihvatljivi podnositelji zahtjeva i u njihovom su većinskom vlasništvu ili suvlasništvu, a obuhvaćaju ulaganja u:

* komunalnu infrastrukturu: nerazvrstane ceste, županijske ceste, nogostupi, klizišta, biciklističke staze, lokalne vodovodne i kanalizacijske mreže, toplovodi, male elektrane, infrastrukturni objekti u svrhu jačanja turističke ponude (šetnice, poučne staze, vidikovci, žičare),
* socijalnu infrastrukturu: objekti osnovnoškolskog, srednjoškolskog i visokoškolskog obrazovanja, objekti predškolskog odgoja, učenički domovi, hospiciji, objekti zdravstvene namjene, domovi umirovljenika, kulturni centri, domovi kulture, vatrogasni domovi i ostali objekti javne namjene koji su na raspolaganju široj lokalnoj zajednici.

Osnovni preduvjeti prihvatljivosti projektnog prijedloga su usklađenost s propisanom važećom prostorno - planskom dokumentacijom područja na kojem se traži sufinanciranje i u cijelosti riješeni imovinsko-pravni odnosi.

**Prihvatljivi troškovi**

Prihvatljivi troškovi su:

* trošak pripreme projektne i tehničke dokumentacije i tehničkih elaborata,
* trošak izrade idejnog projekte i ishođenje lokacijske dozvole,
* trošak izrade glavnog projekta (arhitektonski, građevinski, elektrotehnički, strojarski i ostali elaborati koji su regulirani zakonskim i drugim propisima, a prethode izradi glavnog projekta),
* trošak ishođenje građevinske dozvole, troškove za sve zakonom propisane doprinose i plaćanja osim doprinosa jedinicama lokalne samouprave,
* trošak izrade izvedbenog projekta,
* trošak izrade elaborata i/ili studije procjene utjecaja na okoliš, prethodne i/ili glavne ocjene prihvatljivosti, odnosno zahtjeva za ocjenu o potrebi procjene utjecaja na okoliš/prirodu,
* druge opravdane troškove povezane s pripremom projekta.

**Iznos sufinanciranja**

Najviši udjel Ministarstva u sufinanciranju Projektne dokumentacije određuje se prema indeksu razvijenosti područja za koja se dodjeljuju sredstva u skladu s Odlukom o razvrstavanju jedinica lokalne i područne (regionalne) samouprave prema stupnju razvijenosti (Narodne novine, broj 158/13) i iznosi:

* 95% ukupno prihvatljivih troškova za projekte s područja I. skupine jedinica lokalne samouprave,
* 90% ukupno prihvatljivih troškova za projekte s područja II. skupine jedinica lokalne samouprave,
* 85% ukupno prihvatljivih troškova za projekte s područja III. skupine jedinica lokalne samouprave.

Najviši iznos sredstava koji se može dodijeliti po podnositelju iznosi:

* 1.000.000,00 kuna (slovima:jedanmilijunkunainulalipa) s PDV-om ukoliko je podnositelj jedinica lokalne samouprave,
* 2.000.000,00 kuna (slovima:dvamilijunkunainulalipa) s PDV-om ukoliko je podnositelj jedinica područne (regionalne) samouprave.

Neovisno o korisniku i području provedbe projekta vrijednost zahtjeva za dodjelu sredstava po pojedinačnom projektu ne smije biti manja od 100.000,00 kuna.

**Broj prijavljenih zahtjeva po podnositelju**

Ukoliko je podnositelj zahtjeva jedinica lokalne samouprave može podnijeti najviše dva zahtjeva za sufinanciranje Projektne dokumentacije.

Ukoliko je podnositelj zahtjeva jedinica područne (regionalne) samouprave može podnijeti najviše četiri zahtjeva za sufinanciranje Projektne dokumentacije.

**Način podnošenja zahtjeva**

Zainteresirani podnositelj zahtjeva podnosi zahtjev za dodjelu sredstava u skladu sa Smjernicama za podnositelje zahtjeva, uz priloge:

* Kontrolni obrazac (Dodatak A) u pisanom i elektronskom formatu (na CD-u),
* Prijavni obrazac (Dodatak B), detaljno i jasno popunjen na hrvatskom jeziku, dostavljen u pisanom i elektronskom formatu (na CD -u) koji mora biti istovjetan priloženom pisanom primjerku,
* Proračun projekta (Dodatak C) u pisanom i elektronskom formatu (na CD-u).

Zahtjevi se predaju u zatvorenoj omotnici koja na vanjskoj strani mora sadržavati puni naziv i adresu podnositelja zahtjeva, preporučenom poštom ili neposredno dostavom **Regionalnom koordinatoru - Primorsko-goranskoj županiji, Upravnom odjelu za regionalni razvoj, infrastrukturu i upravljanje projektima** obvezno uz naznaku: Poziv za iskaz interesa za sufinanciranje projekata prema Programu pripreme lokalnih razvojnih projekta prihvatljivih za financiranje iz ESI fondova - Ne otvarati, na adresu:

**PRIMORSKO-GORANSKA ŽUPANIJA**

**Upravni odjel za regionalni razvoj, infrastrukturu i**

**upravljanje projektima**

**Slogin kula 2 - 51000 Rijeka**

Sva korespondencija podnositelja zahtjeva i Ministarstva vodi se isključivo putem Regionalnog koordinatora.

**Rok za podnošenje zahtjeva**

Rok za podnošenje zahtjeva je 31. listopada 2017.

U slučaju slanja prijava poštom, prihvatljivima će se smatrati sve pošiljke poslane preporučenom poštom s poštanskim žigom zaključno s 31. listopadom 2017.

**Obrada zahtjeva i dodjela sufinanciranja**

Postupci obrade zahtjeva, dodjele sufinanciranja i obaveze Korisnika utvrđeni su u Smjernicama za podnositelje zahtjeva koje su sastavni dio ovog Poziva.

**Provedba Programa**

Provedbeno razdoblje Programa je od 18. rujna 2017. godine do 31. prosinca 2019. godine.

Program se provodi u skladu s Radnim priručnikom za provedbu programa.

Provedbu Programa za područje Primorsko-goranske županije, u svim fazama provedbe prati Primorsko-goranska županija, Upravni odjel za regionalni razvoj, infrastrukturu i upravljanje projektima

Osobe za kontakt i dodatna pitanja su:

Nataša Mikić Kezele, tel: 051/351-913, e-adresa: natasa.mikic.kezele@pgz.hr,

Kristina Burina Bonefačić, tel: 051/351-912, e-adresa: kristina.burina.bonefacic@pgz.hr.

Poziv za iskaz interesa s prilozima (Dodatak A, Dodatak B, Dodatak C) i Smjernice za podnositelje zahtjeva dostupni su na web-stranici Primorsko-goranske županije,[*www.pgz.hr*](http://www.pgz.hr)pod nazivom Poziv za iskaz interesa za sufinanciranje projekata prema Programu pripreme lokalnih razvojnih projekta prihvatljivih za financiranje iz ESI fondova.

**PRIMORSKO-GORANSKA ŽUPANIJA,**

**Upravni odjel za regionalni razvoj, infrastrukturu i upravljanje projektima**

*I*

**MINISTARSTVO REGIONALNOGA RAZVOJA I FONDOVA EUROPSKE UNIJE**

KLASA: 402-07/17-01/691

URBROJ: 538-06-3-1/040-17-3

Zagreb, 11. rujna 2017. godine